Príloha č. 3 výzvy 

ZMLUVA O DIELO   
uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)
 (ďalej ako „Zmluva“)

medzi zmluvnými stranami:

        	
Objednávateľ: 
Názov:			Slovenský národný aeroklub generála M.R.Štefánika 
			(ďalej aj „SNA“)
Sídlo:			Pri Rajčianke 49, 010 01 Žilina
Zastúpený: 		Miroslav Gábor – štatutárny zástupca
IČO: 			00677604
DIČ: 			2020620085
Zapísaná:		Občianske združenie registrované MV SR spis: VVS/1-909/90-173
Bankové spojenie: 	ČSOB
IBAN: 		SK34 7500 0000 0040 2375 3337
(ďalej len „objednávateľ“)

a 

Zhotoviteľ  			 
Obchodné meno:	           				 
Sídlo:
Zapísaný:
Štatutárny zástupca:			            
IČO:			           	
DIČ:	               		
IČ DPH:		            
Bankové spojenie: 		
Číslo účtu:
Kontaktná osoba:			
Telefón:			            
E-mail: 	
(ďalej ako „Zhotoviteľ“)

(Objednávateľ a Zhotoviteľ ďalej jednotlivo ako „Zmluvná strana” a spoločne ako „Zmluvné strany”)


Preambula

Zmluvné strany uzatvárajú túto Zmluvu ako výsledok verejného obstarávania na predmet zákazky „Zateplenie budovy SNA“, ktoré realizoval Objednávateľ podľa § 117 zákona 
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní alebo ZoVO“) a v súlade so štruktúrovaným rozpočtom predmetu zákazky, ktorý tvorí prílohu č. l tejto Zmluvy. 
Článok I.
Predmet Zmluvy 

1. Predmetom tejto Zmluvy je úprava vzájomných práv a povinností Zmluvných strán v súvislosti so záväzkom Zhotoviteľa vykonať pre Objednávateľa dielo špecifikované v ods. 2 tohto článku, v rozsahu a za podmienok ustanovených touto Zmluvou a v súvislosti so záväzkom Objednávateľa dielo prevziať a zaplatiť zaň cenu dohodnutú podľa tejto Zmluvy.

2. Predmetom diela je zateplenie budovy objektu SNA, na ul. Pri Rajčianke 49 v Žiline (ďalej len „dielo“) tak, aby boli dodržané podmienky uvedené v ods. 3 tohto článku. 

3. Zhotoviteľ sa zaväzuje, že za podmienok stanovených v tejto Zmluve, dielo uskutoční:
a) riadne a včas,
b) podľa príslušných technických noriem a to najmä STN 73 2901 Zhotovenie vonkajších tepelnoizolačných kontaktných systémov,
c) v rozsahu podľa štruktúrovaného rozpočtu diela, ktorý vyplýva z ponuky Zhotoviteľa uplatnenej vo verejnom obstarávaní a je neoddeliteľnou súčasťou tejto Zmluvy ako jej príloha č. 1,
d) vo vlastnom mene a na vlastnú zodpovednosť,
e) podľa všeobecne záväzných právnych predpisov a príslušných technických noriem.

4. Objednávateľ sa zaväzuje, že za podmienok stanovených v tejto Zmluve prevezme dielo a zaplatí Zhotoviteľovi cenu za dielo stanovenú v článku 3 ods. 1 tejto Zmluvy.

5. Zhotoviteľ vyhlasuje, že je obchodnou spoločnosťou odborne spôsobilou a náležite kvalifikovanou na vykonanie diela.  


Článok 2
Čas a miesto vykonania diela

1. Zmluvné strany sa dohodli na termíne vykonania a odovzdanie diela do 3 mesiacov odo dňa účinnosti tejto Zmluvy. 

2. Zmluvné strany sa dohodli, že zmluvný termín uvedený v ods. 1 tohto článku je termínom najneskoršie prípustným a neprekročiteľným, s výnimkou vyššej moci, t. j. v prípade udalostí, ktoré nie sú závislé od vôle Zmluvných strán, a tieto ich nemôžu ovplyvniť.

3. Zmluvné strany sa dohodli, že za prípad vyššej moci sa nepovažuje nevykonanie diela riadne a/alebo včas z dôvodov spojených s opatreniami počas pandémie koronavírusu COVID-19, keďže táto situácia je obom Zmluvným stranám zrejmá v čase podpisu tejto Zmluvy.

4. Nedodržanie záväzku Zhotoviteľa zhotoviť dielo včas zakladá nárok Objednávateľa na zmluvnú pokutu vo výške 100,- EUR za každý, aj začatý deň omeškania. Splnením záväzku Zhotoviteľa zaplatiť Objednávateľovi zmluvnú pokutu podľa tohto odseku nezaniká povinnosť Zhotoviteľa vykonať dielo. Dohodou o zmluvnej pokute nie je dotknuté právo na náhradu škody v celom rozsahu. 

5. Zmluvné strany sa dohodli, že riadnym zhotovením diela sa rozumie jeho vykonanie v súlade so Zmluvou a jeho odovzdanie Objednávateľovi na základe vykonanej obhliadky a skúšky potvrdzujúcej dohodnutý vzhľad a funkčnosť diela Objednávateľom v objekte podľa ods. 4 tohto článku, o čom bude spísaný preberací protokol o odovzdaní a prevzatí diela podpísaný obidvoma Zmluvnými stranami. Preberací protokol sú oprávnené podpísať aj osoby uvedené v záhlaví tejto Zmluvy ako kontaktná osoba.

6. Preberací protokol musí obsahovať najmä, ale nie výlučne:
a) zhodnotenie kvality diela, ktorá je určená Zmluvou, príslušnými technickými normami a všeobecne záväznými právnymi predpismi,
b) súpis zistených vád a/alebo nedorobkov a dohodu o termínoch ich odstránenia,
c) vyhlásenie Zhotoviteľa, že dielo (časť) odovzdáva k určitému dátumu, alebo dôvody neodovzdania diela (jeho časti) alebo potrebných dokladov a podkladov,
d) vyhlásenie Objednávateľa, že dielo alebo jeho ucelenú časť preberá k určitému dátumu; v zápornom prípade dôvody neprevzatia,
e) súpis odovzdávaných dokladov,
f) dokladové časti, ako napr. zápisy, protokoly a osvedčenia o vykonaných skúškach, záručné listy, certifikáty, atesty, protokoly o likvidácii odpadov a pod.,
g) uvedenie mena, priezviska a podpisu oprávnenej osoby za Zhotoviteľa a Objednávateľa. 

7. Objednávateľ nie je povinný prevziať dielo, ktoré vykazuje zjavné vady a/alebo nedorobky, ktoré bránia riadnemu užívaniu diela. Objednávateľ nie je povinný prevziať dielo ani v prípade neodovzdania súvisiacich dokladov.

8. Ak Objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a/alebo nedorobkov, pre ktoré dielo nebolo prevzaté Objednávateľom, opakuje sa preberacie konanie podľa tohto článku. Objednávateľ nie je oprávnený bezdôvodne odmietnuť prevziať dielo. V prípade, že Objednávateľ bezdôvodne odmietne prevziať dielo, považuje sa dielo za prevzaté a odovzdané ku dňu kedy sa malo skončiť preberacie konanie.

9. Vlastnícke právo k materiálom, zariadeniam a k iným veciam, ktoré budú zahrnuté do diela alebo sa majú stať súčasťou alebo príslušenstvom diela, nadobúda Objednávateľ ich zabudovaním do diela. Zmluvné strany sa dohodli, že vlastníkom zhotovovaného diela je Objednávateľ.


Článok 3
Cena za dielo

1. Cena za zhotovenie diela vyplýva z ponuky Zhotoviteľa a je stanovená v zmysle § 3 zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, ako cena konečná, maximálna a nemenná, zahrňujúca všetky priame aj nepriame náklady Zhotoviteľa súvisiace so zhotovením diela, a to aj tie, ktoré nie sú v Zmluve explicitne uvedené, vo výške: 

	Celková cena v euro bez DPH:                         	                
	(slovom:)                                   		  

	20% DPH v euro:                
	(slovom:)                                    		

	Celková cena v euro s DPH:    
	(slovom:)                                    	 
(ďalej len „cena“).

2. Cena je stanovená ako súčet cien všetkých položiek uvedených v prílohe č. 1 tejto Zmluvy.

3. Pre vylúčenie akýchkoľvek pochybností platí, že dohodnutá cena zahŕňa všetky náklady potrebné na riadne a včasné vykonanie diela, najmä nákladov na demontáž, montáž, montážny a spojovací materiál, dopravu, recyklačné poplatky, odvoz odpadu a vykonanie servisných prehliadok dodaných elektrických pohonov a iných, aj výslovne neuvedených, nákladov spojených so zhotovením diela.

4. Zmluvné strany sa dohodli, že cenu je možné meniť iba v prípade zmeny sadzby DPH počas trvania tejto Zmluvy.

5. Ak je Zhotoviteľ osobou registrovanou pre daň z pridanej hodnoty, bude sa k cene bez DPH podľa ods. 1 tohto článku Zmluvy alebo jej časti účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Objednávateľ sa zaväzuje ju uhradiť spolu s cenou. 
Pre vylúčenie pochybností platí že, pokiaľ Zhotoviteľ v momente uzavretia tejto Zmluvy nebol osobou registrovanou pre daň z pridanej hodnoty, nie je oprávnený k cene bez DPH uvedenej v ods. 1 tohto článku navyše účtovať DPH a cena je v takom prípade považovaná za cenu konečnú. 


Článok 4
Platobné podmienky a fakturácia

1. Zhotoviteľ vystaví na základe obidvoma Zmluvnými stranami podpísaného preberacieho protokolu o odovzdaní a prevzatí diela podľa čl. 2 ods. 6 a 7 Zmluvy faktúru a doručí ju Objednávateľovi do 7 pracovných dní od dátumu jeho podpisu.

2. Lehota splatnosti faktúry je 30 dní odo dňa jej doručenia Objednávateľovi. Faktúra musí spĺňať náležitosti zákona č. 222/2004 Z. z. o dani z pridanej hodnoty v znení neskorších predpisov, musí byť po stránke vecnej a formálnej správne vystavená a jej prílohou musí byť podpísaný preberací protokol zo strany obidvoch Zmluvných strán, v opačnom prípade je Objednávateľ oprávnený faktúru vrátiť Zhotoviteľovi na prepracovanie. Lehota splatnosti novej faktúry plynie od jej doručenia Objednávateľovi.

3. Faktúra sa považuje za uhradenú dňom odpísania fakturovanej sumy z účtu Objednávateľa v prospech účtu Zhotoviteľa.

4. Za každý deň omeškania úhrady faktúry po zmluvne určenom termíne podľa tohto článku Zmluvy, Objednávateľ sa zaväzuje zaplatiť Zhotoviteľovi úrok z omeškania vo výške 0,01 % z dlžnej sumy za každý, aj začatý deň omeškania.

5. 	Objednávateľ na cenu neposkytuje preddavok ani zálohovú platbu.


Článok 5
Ďalšie práva a povinnosti Zmluvných strán

1. Zhotoviteľ:
a) je povinný vykonať zhotoviť dielo vo vlastnom mene, na vlastnú zodpovednosť, na vlastné náklady a s riadnou odbornou starostlivosťou, dodržiavať všetky bezpečnostné a protipožiarne opatrenia v zmysle príslušných platných právnych predpisov, noriem, Zmluvy a požiadaviek Objednávateľa, 
b) sa zaväzuje vykonať pre Objednávateľa dielo špecifikované v čl. 1 ods. 2 tejto Zmluvy v dojednanom termíne podľa článku 2 ods. 1. a odovzdať dielo Objednávateľovi spôsobom ustanoveným v článku 2 ods. 6. tejto Zmluvy, 
c) sa súčasne zaväzuje zabezpečiť, aby všetky prvky, mechanizmy a zariadenia použité                            na zhotovenie diela spĺňali požiadavky bezpečnej prevádzky, ako aj zabezpečiť bezpečný technický stav strojných a technologických zariadení používaných na diele, zabezpečiť, aby osoby zhotovujúce dielo mali všetky legislatívou predpísané školenia a skúšky súvisiace s ich pracovným zaradením pri zhotovovaní diela Zhotoviteľom. 
d) vyhlasuje, že je oboznámený so všetkými technickými normami a právnymi predpismi vzťahujúcimi sa na plnenia podľa tejto Zmluvy a dielo bude vykonávať v súlade s nimi, pričom v prípade akýkoľvek zmien v týchto technických normách a/alebo právnych predpisoch, ktoré sa týkajú plnenia podľa tejto Zmluvy, Objednávateľa na ne preukázateľným spôsobom upozorní bez zbytočného odkladu,
e) je povinný zabezpečiť dodávku materiálu potrebného na zhotovenie diela a jeho dopravu. Zhotoviteľ je povinný dielo dodať bez vád ako nové (t. j. tovar, ktorý je nepoužívaný, je priamo od výrobcu alebo iného podnikateľa, v originálnom balení spolu s originálnym príslušenstvom, návodom na použitie, spĺňajúci legislatívne podmienky uvádzania na trh, zodpovedá príslušným technickým normám a predpisom a pod.). 
f) je povinný naložiť, odviesť a uložiť na príslušnú organizovanú skládku odpadu, obalový a iný materiál, vzniknutý pri zhotovovaní diela v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov; ak Zhotoviteľ nesplní uvedenú povinnosť, Objednávateľ je oprávnený zabezpečiť tieto činnosti u tretích osôb na náklady Zhotoviteľa,
g) sa zaväzuje materiály, ktoré nespĺňajú podmienky kvality v zmysle príslušných technických noriem a právnych predpisov, odstrániť a nahradiť materiálmi spĺňajúcimi podmienky kvality v zmysle príslušných technických noriem a právnych predpisov na vlastné náklady; takto vzniknuté škody znáša Zhotoviteľ,
h) je povinný dodržiavať všetky predpisy tak, aby nedošlo k poškodeniu alebo znehodnoteniu majetku Objednávateľa a ku škodám zapríčineným činnosťou Zhotoviteľa počas vykonávania diela,
i) v prípade spôsobenia škody Zhotoviteľom Objednávateľovi, je Zhotoviteľ povinný uviesť vec na vlastné náklady do pôvodného stavu alebo nahradiť poškodenú vec novou vecou toho istého typu (a ak to nie je možné, vecou najbližšieho podobného typu alebo druhu), pričom nemá nárok na úhradu rozdielu medzi hodnotou novej veci a poškodenej veci v čase pred jej poškodením,
j) zabezpečuje bezpečnosť a ochranu zdravia pri práci svojich zamestnancov a bezpečnú prevádzku svojich technických zariadení v priebehu vykonávania diela v zmysle platných právnych predpisov Slovenskej republiky,
k) zodpovedá za poškodenie alebo zničenie diela alebo jeho časti až do odovzdania celého diela, resp. jeho časti podľa tejto Zmluvy Objednávateľovi,
l) sa zaväzuje odovzdať Objednávateľovi protokol o ekologickej likvidácii demontovaných častí diela v prípade potreby ich výmeny za nové, pričom ich likvidáciu zabezpečuje Zhotoviteľ na svoje náklady.

2. Objednávateľ sa zaväzuje prevziať od Zhotoviteľa dodané dielo, resp. jeho časť, za podmienky, že dielo, resp. jeho časť je kompletné, bez vád a nedorobkov, a to v dojednanom termíne a zaplatiť zaň Zhotoviteľovi cenu.

3. Objednávateľ je povinný odovzdať Zhotoviteľovi objekt, ktorý bude predmetom diela a upozorniť ho na prípadné jestvujúce poškodenia, ktoré by mohli byť pri zhotovení diela poškodené, ako aj na konštrukcie, ktoré vykazujú deformácie, prípadne môžu byť pri montáži/demontáži diela deformované; v opačnom prípade Zhotoviteľ nezodpovedá za ich poškodenie. 

4. V prípade porušenia ktorejkoľvek povinnosti Zhotoviteľa podľa tohto článku, má Objednávateľ nárok na zaplatenie zmluvnej pokuty vo výške 20 % z ceny, a v prípade, ak je Zhotoviteľ osobou registrovanou pre daň z pridanej hodnoty, aj s DPH, a to aj opakovane; zaplatením zmluvnej pokuty nie je dotknutý nárok Objednávateľa na náhradu škody v celom rozsahu; uvedené sa nevzťahuje na povinnosť Zhotoviteľa v zmysle ods. 1 písm. b) tohto článku.  

5. Porušenie ktorejkoľvek z povinností Zhotoviteľa podľa čl. 5 ods. 1. tejto Zmluvy zakladá právo Objednávateľa na zaplatenie zmluvnej pokuty vo výške 20 % z ceny, a v prípade, ak je Zhotoviteľ osobou registrovanou pre daň z pridanej hodnoty, aj s DPH.
                                                                              
     
Článok 6
Subdodávatelia

1. V prípade ak Zhotoviteľ mieni realizovať časť diela prostredníctvom subdodávateľa, prílohou č. 3 tejto Zmluvy je Objednávateľom schválený a záväzný zoznam subdodávateľov, ktorí sa budú podieľať na realizácii diela, s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. V súlade s § 11 Zákona o verejnom obstarávaní verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora v zmysle zákona č. 315/2006 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“). Táto povinnosť sa vzťahuje na subdodávateľa po celú dobu trvania tejto Zmluvy.

2. Zhotoviteľ vyhlasuje, že príloha č. 3 tejto Zmluvy obsahuje aktuálne a úplné údaje v zmysle ustanovenia § 41 ods. 3 Zákona o verejnom obstarávaní. 

3. V prípade, ak má počas plnenia Zmluvy Zhotoviteľ záujem zmeniť svojich subdodávateľov, je povinný rešpektovať nasledovné pravidlá:
a) počas trvania Zmluvy je Zhotoviteľ oprávnený zmeniť alebo doplniť subdodávateľa uvedeného v prílohe č. 3 tejto Zmluvy výlučne na základe písomného oznámenia a písomného schválenia Objednávateľom; Zhotoviteľ sa zaväzuje v rámci návrhu na zmenu subdodávateľa, spolu s aktualizovanou prílohou č. 3 tejto Zmluvy, uviesť údaje o novom subdodávateľovi v rozsahu podľa § 41 ods. 3 Zákona o verejnom obstarávaní,
b) subdodávateľ, ktorého sa týka návrh na zmenu a má povinnosť zapisovať sa v registri partnerov verejného sektora (ak sa uplatňuje), musí byť zapísaný v registri partnerov verejného sektora v súlade s ods. 1. tohto článku,
c) subdodávateľ, ktorého sa týka návrh na zmenu, musí byť schopný realizovať príslušnú časť diela v rovnakej kvalite ako pôvodný subdodávateľ,
d) Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie vyššie uvedených podmienok. 

4. Zhotoviteľ je povinný písomne oznámiť Objednávateľovi akúkoľvek zmenu údajov uvedených v prílohe č. 3 tejto Zmluvy. V prípade nesplnenia povinnosti Zhotoviteľa v zmysle predchádzajúcej vety má Objednávateľ nárok na zmluvnú pokutu vo výške 500,- EUR (päťsto eur) za každý neoznámený zmenený údaj, ako aj náhradu škody, ktorá Objednávateľovi v tejto súvislosti vznikne. Pre vylúčenie pochybností platí, že na zmenu kontaktných údajov akéhokoľvek aktuálneho subdodávateľa nie je potrebné vyhotoviť dodatok k Zmluve. Návrh na zmenu subdodávateľa, spolu s dokladmi podľa ods. 3 písm. d) tohto článku a aktualizovaným znením prílohy č. 3 tejto Zmluvy, musí Zhotoviteľ predložiť Objednávateľovi najneskôr 3 pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v ods. 3. tohto článku.

5. Zhotoviteľ sa zároveň zaväzuje zapísať sa do registra partnerov verejného sektora aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Zhotoviteľa do registra partnerov verejného sektora v zmysle zákona o registri partnerov verejného sektora vyžaduje. V tejto súvislosti:
a) Zhotoviteľ je povinný oznámiť Objednávateľovi všetky zmeny, ktoré budú v registri partnerov verejného sektora vo vzťahu k nemu vykonané, a to do 5 kalendárnych dní, odkedy k zápisu zmeny do registra partnerov verejného sektora došlo,
b) Zhotoviteľ berie na vedomie, že povinnosti uvedené v tomto odseku tohto článku sa primerane vzťahujú aj na subdodávateľov Zhotoviteľa a zaväzuje sa zabezpečiť, aby mali subdodávatelia splnené tieto povinnosti v zmysle Zákona o registri partnerov verejného sektora,
c) pokiaľ Zhotoviteľ nesplní povinnosti v zmysle § 2 Zákona o registri partnerov verejného sektora, Objednávateľ je oprávnený neplniť, čo mu ukladá Zmluva, pričom nie je v omeškaní a toto neplnenie sa nepovažuje za porušenie Zmluvy. Zhotoviteľ nie je oprávnený uplatňovať si v tomto prípade voči Objednávateľovi akúkoľvek náhradu škody alebo sankcie,
d) v prípade, ak sa preukáže, že Zhotoviteľ alebo jeho subdodávateľ, porušil povinnosti uvedené v tomto odseku tohto článku a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Zhotoviteľ nahradiť Objednávateľovi túto pokutu alebo akúkoľvek inú sankciu v celom rozsahu a nahradiť Objednávateľovi aj akúkoľvek inú škodu, ktorá v tejto súvislosti vznikne.


Článok 7
Zodpovednosť za vady

1. Dňom podpísania protokolu o odovzdaní a prevzatí diela, resp. jeho časti, prechádza na Objednávateľa nebezpečenstvo vzniku škody na diele, resp. jeho časti.

2. Vadou diela sa rozumie odchýlka od kvality, rozsahu a/alebo parametrov diela stanovených touto Zmluvou a jej prílohami, všeobecne záväznými technickými normami a predpismi i technologickým predpisom Zhotoviteľa a všeobecnými technologickými predpismi, písomnými podmienkami, ako aj chýbajúci doklad alebo písomnosť, ktorú podľa tejto Zmluvy je Zhotoviteľ povinný predložiť Objednávateľovi pri písomnom odovzdaní diela alebo jeho časti. Nedorobkom diela sa rozumie nedokončená práca oproti dohodnutému rozsahu prác podľa tejto Zmluvy. Zjavnými vadami diela sú vady, ktoré Objednávateľ zistil, resp. mohol zistiť, pri obhliadke vykonanej s odbornou starostlivosťou pri preberaní diela, resp. jeho časti. 

3. Zhotoviteľ zodpovedá za to, že dielo je vykonané riadne v súlade so Zmluvou a počas záručnej doby bude mať vlastnosti dohodnuté v Zmluve. Zhotoviteľ taktiež zodpovedá za vady, ktoré dielo má v čase jeho odovzdania, pričom za vady, ktoré sa prejavili po odovzdaní diela, zodpovedá Zhotoviteľ len vtedy, ak boli spôsobené porušením jeho povinností.

4. Zhotoviteľ nezodpovedá za vady diela, ktoré boli spôsobené Objednávateľom a Zhotoviteľ ani pri vynaložení odbornej starostlivosti nemohol zistiť ich nevhodnosť.

5. Záručná doba diela je 5 rokov a začína plynúť od jeho protokolárneho odovzdania Objednávateľovi. Počas záručnej doby má Objednávateľ právo požadovať a Zhotoviteľ povinnosť bezodplatne odstrániť vady diela. 

6. Objednávateľ sa zaväzuje, že prípadnú reklamáciu vady diela uplatní bezodkladne po jej zistení, najneskôr do 5 pracovných dní, písomne u Zhotoviteľa.

7. Zhotoviteľ sa zaväzuje, že s odstraňovaním vád diela začne najneskôr do 3 pracovných dní odo dňa doručenia písomnej reklamácie podľa predchádzajúceho odseku.

8. V prípade omeškania Zhotoviteľa so splnením záväzku odstrániť vady diela v lehote podľa ods. 7 tohto článku Zmluvy, má Objednávateľ nárok na zmluvnú pokutu vo výške 100,- EUR za každý, aj začatý deň omeškania.

9. Na nároky Objednávateľa z vád diela sa vzťahujú primerane ustanovenia Obchodného zákonníka. 


Článok 8
Doručovanie a komunikácia Zmluvných strán

1. Akákoľvek písomná komunikácia súvisiaca s touto Zmluvou bude prebiehať medzi Zmluvnými stranami buď osobne alebo doporučeným listom, či inou formou registrovaného poštového styku na adresu uvedenú v záhlaví tejto Zmluvy alebo prostredníctvom elektronickej schránky alebo elektronicky e-mailom alebo bude dodatočne písomne oznámená, ak sa Zmluvné strany nedohodnú inak, alebo ak táto Zmluva neustanovuje inak. Odosielateľ akejkoľvek písomnej správy môže požadovať písomné potvrdenie príjemcu. 

2. Zmluvné strany sa dohodli, že každá komunikácia týkajúca sa platnosti alebo účinnosti tejto Zmluvy, jej trvania, zániku, či zmeny musí byť písomná. 

3. Akákoľvek písomnosť, doručovaná v súvislosti s touto Zmluvou, sa považuje za doručenú druhej Zmluvnej strane v prípade doručovania prostredníctvom: 
a) elektronickej pošty (e–mail) dňom, kedy Zmluvná strana, ktorá prijala e-mail od odosielajúcej Zmluvnej strany, potvrdila jeho prijatie odoslaním potvrdzujúceho e-mailu odosielajúcej Zmluvnej strane. Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí e-mailu do 48 hodín od odoslania, inak sa bude takýto email považovať za doručený po uplynutí tejto lehoty. Pre potreby doručovania prostredníctvom elektronickej pošty (e–mail) sa použije adresa Zmluvnej strany uvedená v záhlaví tejto Zmluvy, alebo touto Zmluvnou stranou po uzavretí tejto Zmluvy na tento účel písomne oznámenou, alebo 
b) pošty, kuriérom alebo v prípade osobné doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej Zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej Zmluvnej strany, ak sa na tomto mieste Zmluvná strana v čase doručenia zdržuje. Za deň doručenia písomnosti sa považuje aj 
1. deň, v ktorý Zmluvná strana, ktorá je adresátom, odoprie doručovanú písomnosť prevziať, 
2. tretí deň odo dňa uloženia zásielky na pošte, doručovanej poštou Zmluvnej strane, alebo 
3. deň, v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát                           je neznámy“ alebo iná poznámka podobného významu, ak sa súčasne takáto poznámka zakladá na pravde. 

4. Každá zo Zmluvných strán sa zaväzuje bezodkladne oznámiť druhej Zmluvnej strane akúkoľvek zmenu svojich kontaktných údajov uvedených v tejto Zmluve. 

5. Jazyk tejto Zmluvy a celej písomnej komunikácie medzi Zmluvnými stranami, ako aj tretími osobami v súvislosti s touto Zmluvou, je slovenský jazyk, ak táto Zmluva vyslovene neuvádza, alebo Zmluvné strany nedohodnú inak. 


Článok 9
Osobitné protikorupčné ustanovenia

1. Pri plnení tejto Zmluvy sa Zhotoviteľ zaväzuje dodržiavať platné právne predpisy vzťahujúce sa ku korupcii a korupčnému správaniu.

2. Zhotoviteľ podpisom tejto Zmluvy zároveň vyhlasuje, že: 
a) pozná znaky korupcie a korupčného správania,
b) zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Zmluvy,
c) poskytne súčinnosť v prípade posudzovania podozrenia z korupcie alebo korupčného správania,
d) zdrží sa akýchkoľvek foriem korupcie súvisiacich s plnením predmetu Zmluvy alebo záväzkov vyplývajúcich z tejto Zmluvy, ktorú plánuje, alebo ktorú už uzavrel s Objednávateľom,
e) bezodkladne oznámi Objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
f) nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu predmetu Zmluvy s Objednávateľom.

3. Zhotoviteľ sa podpisom tejto Zmluvy zaväzuje predchádzať korupcii v súvislosti s príslušnou transakciou, projektom, činnosťou alebo vzťahom vyplývajúcich z tejto Zmluvy. 
 
Článok 10
Spoločné a záverečné ustanovenia

1. Táto Zmluva je uzatvorená na dobu určitú, a to do vysporiadania všetkých vzájomných záväzkov a nárokov Zmluvných strán.

2. Túto Zmluvu je možné ukončiť písomnou dohodou Zmluvných strán k určenému dňu, písomnou výpoveďou alebo písomným odstúpením.

3. Zmluvu je možné vypovedať Objednávateľom písomnou výpoveďou aj bez uvedenia dôvodu, s výpovednou dobou 5 dní, ktorá začne plynúť dňom nasledujúcim po dni jej doručenia Zhotoviteľovi.

4. V prípade rozhodnutia Zhotoviteľa o zlúčení, splynutí, rozdelení spoločnosti, predaja podniku alebo jeho časti, podania návrhu na začatie konkurzného alebo reštrukturalizačného konania na svoj majetok, jeho vstupe do likvidácie, je Zhotoviteľ povinný písomne oznámiť Objednávateľovi túto skutočnosť, a to do 5 kalendárnych dní odo dňa jej účinnosti, inak zodpovedá za všetky škody z toho vyplývajúce a Objednávateľovi vzniká právo odstúpiť od tejto Zmluvy.

5. Neplatnosť, neúčinnosť alebo nevymáhateľnosť niektorého z ustanovení Zmluvy nemá vplyv na platnosť, účinnosť alebo vymáhateľnosť ostatných ustanovení Zmluvy. Ak je niektoré z ustanovení Zmluvy neplatné, neúčinné alebo nevymáhateľné, alebo sa takým stane neskôr, zaväzujú sa obe Zmluvné strany takéto ustanovenie nahradiť iným, ktoré najviac zodpovedá účelu a právnemu významu sledovanému pôvodným ustanovením tejto Zmluvy.

6. Všetky práva a povinnosti Zmluvných strán neupravené touto Zmluvou sa riadia ustanoveniami Obchodného zákonníka a ostatnými príslušnými právnymi predpismi.

7. Zmluvné strany sa zaväzujú riešiť spory vyplývajúce z tejto Zmluvy prednostne rokovaním zástupcov štatutárnych orgánov oboch Zmluvných strán. Ak sa rozpor neodstráni dohodou, je ktorákoľvek zo Zmluvných strán oprávnená podať žalobu na príslušný súd Slovenskej republiky.

8. Túto Zmluvu možno meniť alebo dopĺňať len v súlade s § 18 Zákona o verejnom obstarávaní písomnou dohodou Zmluvných strán vo forme číslovaných dodatkov podpísaných obomi Zmluvnými stranami. Dodatky k tejto Zmluve nadobúdajú platnosť dňom podpisu Zmluvnými stranami a účinnosť dňom nasledujúcim po ich zverejnení na web stránke objednávateľa.

9. Táto Zmluva nadobúda platnosť dňom jej podpisu oboma Zmluvnými stranami  a účinnosť dňom nasledujúcim po dni jej zverejnenia zverejnení na web stránke objednávateľa.

10. Táto Zmluva je vyhotovená v troch (3) rovnopisoch, z ktorých dva (2) rovnopisy prevezme Objednávateľ a jeden (1) rovnopis prevezme Zhotoviteľ.

11. Zmluvné strany vyhlasujú, že obsah Zmluvy je im dostatočne jasný a zrozumiteľný, je prejavom ich slobodnej a vážnej vôle, zmluvu si prečítali, oboznámili sa s jej obsahom a na znak súhlasu ju vlastnoručne podpisujú.

12. Neoddeliteľnou súčasťou tejto Zmluvy sú:
Príloha č. 1 –	Štruktúrovaný rozpočet predmetu Zmluvy (predložený zhotoviteľom v ponuke)
Príloha č. 2 – Návrh na plnenie kritérií (predložený zhotoviteľom v ponuke)
Príloha č. 3 – 	Zoznam subdodávateľov a podiel subdodávok



V Žiline, dňa .................					V .................  dňa .................

Objednávateľ:						Zhotoviteľ:
Slovenský národný aeroklub generála M.R.Štefánika	..........................................		



........................................				 	........................................... 
     Miroslav Gábor 
  štatutárny zástupca		

Štruktúrovaný rozpočet














































Príloha č. 2 zmluvy o dielo


Návrh na plnenie kritérií














































Príloha č. 3 zmluvy o dielo


Zoznam subdodávateľov a podiel subdodávok


	p. č.
	Subdodávateľ 
	Údaje o osobe
oprávnenej konať
za subdodávateľa [footnoteRef:2] [2:  v rozsahu meno a priezvisko, adresa pobytu, dátum narodenia] 

	Predmet subdodávky
	% podiel subdodávok

	1.
	

	
	
	

	2.
	

	
	
	

	3.
	

	
	
	

	.....
	
	
	
	






V .................................. dňa .................2022



					                                 

                                                                          meno a podpis oprávnenej osoby zhotoviteľa

